b'\n_START_ARTICLE_\nBeguda destil\xc2\xb7lada\n_START_PARAGRAPH_\nUna beguda destil\xc2\xb7lada, \xc3\xa9s la beguda que cont\xc3\xa9 alcohol etanol el qual \xc3\xa9s el producte de la destil\xc2\xb7laci\xc3\xb3 de productes fermentats cereals, fruits, o altres vegetals. Aquesta definici\xc3\xb3 exclou begudes alcoh\xc3\xb2liques obtingudes per fermentaci\xc3\xb3 sense destil\xc2\xb7laci\xc3\xb3 com s\xc3\xb3n, entre altres la cervesa, el vi, i la sidra._NEWLINE_Entre les begudes destil\xc2\xb7lades m\xc3\xa9s populars, sense sucre afegit, es troben el brandy, els Schnapps, la ginebra, el rom, la tequila, el vodka, i el whisky._NEWLINE_Entre les begudes destil\xc2\xb7lades amb sucre afegit i saboritzant est\xc3\xa0 el Grand Marnier, el Frangelico, i el Schnapps a l\'estil americ\xc3\xa0.\n_START_SECTION_\nHist\xc3\xb2ria de les begudes destil\xc2\xb7lades\n_START_PARAGRAPH_\nA \xc3\x80sia Central i concretament a Mong\xc3\xb2lia s\'incrementava el percentatge d\'alcohol de les begudes fermentades amb el sistema de congelar-les (durant l\'hivern) per\xc3\xb2 amb l\'inconvenient que aix\xc3\xb2 nom\xc3\xa9s era possible fer-ho en climes amb hivern molt fred i tamb\xc3\xa9 que incrementava el contingut d\'alcohols t\xc3\xb2xics com el metanol._NEWLINE_Encara que els grecs i \xc3\xa0rabs antics coneixien el sistema de la destil\xc2\xb7laci\xc3\xb3 la primera evid\xc3\xa8ncia d\'obtenci\xc3\xb3 d\'alcohol per destil\xc2\xb7laci\xc3\xb3 prov\xc3\xa9 de l\'Escola de Salerno al segle XII. El1437, el brandy ja es menciona al comtat alemany de Katzenelnbogen. Paracels va donar a l\'alcohol el seu nom modern manllevat d\'una paraula \xc3\xa0rab que significa "finament dividit". A l\'\xc3\xa8poca medieval les begudes destil\xc2\xb7lades es consideraven medicinals i van ser usades contra la pesta negra Cap a 1400 es va descobrir com destil\xc2\xb7lar a partir de cereals._NEWLINE_La destil\xc2\xb7laci\xc3\xb3 moderna empra un proc\xc3\xa9s que b\xc3\xa0sicament no ha canviat des del segle VIII per\xc3\xb2 ara s\'incorporen mesures sanit\xc3\xa0ries i llevats industrials i s\'han incorporat productes econ\xc3\xb2mics d\'origen no euroasi\xc3\xa0tic com el blat de moro i la patata.'